Petrus III (imperator Russiae)
Petrus III (imperator Russiae) Res apud Vicidata repertae: Nativitas: 10 Februarii 1728; Kielia Obitus: 6 Iulii 1762; Ropsha Patria: Imperium Russicum Nomen nativum: Karl Peter Ulrich von Schleswig-Golstein-Gottorf Familia Genitores: Charles Frederick, Duke of Schleswig-Holstein-Gottorp; Anna Petri filia Coniunx: Catharina II Proles: Paulus I, Anna Petri filia Familia: Holstein-Gottorp-Romanov, House of Oldenburg Memoria Sepultura: Ecclesia cathedralis Petri et Pauli Petropolitana, Laura Alexandri Nevensis Petropolitana, Ecclesia Annuntiationis Laurae Sancti Alexandri Nevensis Petropolitanae Insignia heraldica Petrus III Theodori filius (Russice Пётр III Фëдорович, tr. Pëtr III Fëdorovič), natus Carolus Petrus Ulricus (Theodisce Karl Peter Ulrich) die 21 Februarii 1728 Kieliae, mortuus (fortasse caesus) die 17 Iulii 1762 Ropschae, erat dux Holsatiae Gottorpensis (annis 1739–1762) et imperator Russiae (anno 1762). Carolus Petrus Ulricus, filius ducis Holsatiae Slesvicensis Caroli Friderici et filiae imperatoris Russici Petri I Annae, post mortem patris sui anno 1739 dux Holsatiae Gottorpensis (Holstein-Gottorp) factus, anno 1742 ab imperatrice Russica Elisabetha declaratus est heres throni Imperii Russici. In Russiam motus et in fidem Christianam Orthodoxam convertus, nominatus est 'Petrus Theodori filius' (Пётр Фëдорович). Anno 1745 factus est maritus Catharinae (natae principissae Anhaltinensis Sophiae Augustae Fridericae). Post mortem imperatricis Elisabethae die 25 Decembris anni 1761 secundum Calendarium Iulianum, seu 5 Ianuarii anni 1762 secundum Gregorianum, factus est imperator Russicus, primus e domo regnatrice Romanov Holsatiensi Gottorpensi (officiale tamen sicut priscus domus Romanovia appellato). Postquam 186 dies regnaverat, coniurationis ab eius uxore ductae causa depositus est, thronum abdicavit et paulo post mortuus (opinione communi, caesus) est.